CELEX: 62014CN0504
Language: da
Date: 2014-11-11 00:00:00
Title: Sag C-504/14: Sag anlagt den 11. november 2014 — Europa-Kommissionen mod Den Hellenske Republik

12.1.2015   
            
            
               DA
            
            
               Den Europæiske Unions Tidende
            
            
               C 7/19
            
         Sag anlagt den 11. november 2014 — Europa-Kommissionen mod Den Hellenske Republik
   (Sag C-504/14)
   (2015/C 007/25)
   Processprog: græsk
   
      Parter
   
   
      Sagsøger: Europa-Kommissionen (ved Μ. Patakia og C. Hermes)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til
               
                           —
                        
                        
                           artikel 6, stk. 2 og 3, i Rådets direktiv 92/43/EØF (1) af 21. maj 1992 om bevaring af naturtyper samt vilde dyr og planter, a) idet den ikke har truffet passende foranstaltninger for at undgå forringelse af naturtyperne og levestederne for arterne samt forstyrrelser af de arter, for hvilke området er udpeget, og b) har tilladt tiltag (uden at gennemføre en passende vurdering af dets virkninger som fastsat i artikel 6, stk. 3), der i sig selv eller i forbindelse med andre planer eller projekter kan påvirke den omhandlede lokalitet væsentligt ved at formindske eller ødelægge yngleområdet for den prioriterede art Caretta caretta, som befinder sig i dette område, hvilket forvolder forstyrrelser for den omhandlede art, og som endelig formindsker og ødelægger klithabitaterne 2110, 2220 og den prioriterede naturtype 2250
                        
                     
                           —
                        
                        
                           samme direktivs artikel 12, stk. 1, litra b) og d), idet den ikke har truffet de nødvendige foranstaltninger til at indføre en streng og effektiv beskyttelsesordning for havskildpadden Caretta caretta (prioriteret art) i bugten Kyparissia med henblik på at undgå enhver forstyrrelse af denne art i yngleperioden og enhver aktivitet, der kan beskadige eller ødelægge dens yngleområder.
                        
                     
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Tilsidesættelsen vedrører: a) virkningerne af forskellige projekter og aktiviteter i området Natura 2000 GR 2550005 »Thines Kyparissias« (der er blevet foreslået som lokalitet af fællesskabsbetydning (LAF) siden den 1.4.1997, og som har været lokalitet af fællesskabsbetydning (LAF) fra den 1.9.2006) og nærmere bestemt på den prioriterede art Caretta caretta og på visse klithabitater, herunder den prioriterede naturtype 2250 * kystklitter med enebær, og b) manglende vedtagelse af de nødvendige foranstaltninger til indførelse og gennemførelse af en streng beskyttelsesordning for havskildpadden Caretta caretta i det omhandlede område med henblik på at undgå dels forstyrrelser af denne art i yngleperioden, dels enhver aktivitet, der kan beskadige eller ødelægge deres yngleområder.
            
         
               2.
            
            
               Efter godkendelse fra den kompetente minister blev programmet LIFE-Nature LIFE98NAT/GR/5262 (»Application of Management Plan for Caretta caretta in Southern Kyparissia«) påbegyndt i 1998. LIFE-programmet blev afsluttet i 2002 med udarbejdelsen af et særligt miljøstudie (EPM efter græsk lovgivning), hvori der allerede blev henvist til artens særlige kendetegn og behovet for at sikre den en effektiv beskyttelse.
            
         
               3.
            
            
               Efter flere klager fra NGO’er, og efter at en delegation fra Kommissionen havde besøgt området i juli 2011, indledte Kommissionen en traktatbrudsprocedure vedrørende tilsidesættelse af bestemmelserne i direktiv 92/43 i overensstemmelse med ovennævnte påstande.
            
         
               4.
            
            
               Kommissionen gør først og fremmest gældende, at Den Hellenske Republik i strid med bestemmelserne i direktivets artikel 12 ikke har truffet de nødvendige foranstaltninger til at indføre en streng beskyttelsesordning for de arter, der er nævnt i bilag IV til direktivet, med forbud mod
               
                           —
                        
                        
                           forsætlig forstyrrelse af disse arter, i særdeleshed i yngleperioder
                        
                     
                           —
                        
                        
                           beskadigelse eller ødelæggelse af yngle- eller rasteområder.
                        
                     
         
               5.
            
            
               Nærmere bestemt foreligger der ikke nogen komplet og sammenhængende græsk lovgivning, og der er heller ikke vedtaget konkrete, specifikke og effektive beskyttelsesforanstaltninger samtidig med, at aktiviteter accepteres, som ikke alene kan beskadige eller ødelægge yngleområderne, men som også kan forstyrre skildpaddearten, i særdeleshed i perioder med udrugning og udklækning, og når de nyfødte skildpadder søger mod havet.
            
         
               6.
            
            
               Endelig gør Kommissionen gældende, at Den Hellenske Republik har tilsidesat direktivets artikel 6, stk. 2 og 3, i det omfang
               
                           a)
                        
                        
                           den ikke har sikret, at der ikke sker forringelse af naturtyperne og væsentlige forstyrrelser af arterne i de udpegede områder. Den Hellenske Republik har nemlig i strid med dens forpligtelser i henhold til artikel 6, stk. 2, accepteret forskellige former for ukontrollerede og/eller ulovlige aktiviteter, og dermed undladt at vedtage passende foranstaltninger med henblik på at undgå forringelse af naturtyperne og forstyrrelse af arten.
                        
                     
                           b)
                        
                        
                           de pågældende konstaterede aktiviteter i strid med forpligtelserne i henhold til direktivets artikel 6, stk. 3, ikke har været genstand for en passende vurdering af deres virkninger, enten i sig selv eller i forbindelse med virkningerne af andre planer og projekter, til trods for, at den pågældende bestemmelse kræver, at en sådan passende vurdering foretages i forhold til alle planer eller projekter, der ikke er direkte forbundet med eller nødvendige for lokalitetens forvaltning, men hvis virkninger vil kunne påvirke bevaringen af denne lokalitet væsentligt.
                        
                     
         
      (1)  EUT L 206, s. 7.